POROČILO O FINANČNIH DEJAVNOSTIH V LETU 2017

Oddelek II – Evropski svet in Svet

(2018/C 304/01)

KAZALO

1. UVOD 2

2. CILJI IN PRORAČUN ZA PRORAČUNSKO LETO 2017 2

2.1 Glavni finančni cilji 2

2.2 Določitev proračuna Evropskega sveta in Sveta za leto 2017 2

2.2.1 Splošni pristop 2

2.2.2 Proračun 2017 3

2.2.3 Proračun za leto 2017 in razdelek 5 finančnega okvira proračuna EU 3

3. SPLOŠNI PREGLED IZVRŠEVANJA PRORAČUNA V LETU 2017 5

3.1 Dejavnosti in cilji Evropskega sveta in Sveta za leto 2017 5

3.1.1 Seje in zasedanja 5

3.1.2 Zakonodajne dejavnosti 6

3.1.3 Posodabljanje uprave 6

3.1.4 Uresničevanje ciljev v letu 2017 6

3.2 Prihodki 7

3.3 Odhodki v letu 2017 9

3.3.1 Sprememba proračuna v letu 2017 9

3.3.2 Pregled izvrševanja proračuna v obdobju 2010–2017 10

3.3.3 Izvrševanje odobritev po kategorijah v letu 2017 11

3.4 Prenesena proračunska sredstva 13

3.4.1 Proračunska sredstva, avtomatsko prenesena iz leta 2016 v leto 2017 13

3.4.2 Proračunska sredstva, prenesena iz leta 2017 v leto 2018 14

3.4.3 Na sklepu temelječ prenos proračunskih sredstev iz leta 2016 v leto 2017 16

3.4.4 Na sklepu temelječ prenos proračunskih sredstev iz leta 2015 v leto 2016 za plačilo v letu 2017 16

3.5 Namenski prejemki 16

3.5.1 Namenski prejemki, nastali pred letom 2017 16

3.5.2 Namenski prejemki, nastali pred letom 2017 in preneseni za plačilo v leto 2018 17

3.5.3 Namenski prejemki, nastali v letu 2017 18

1. UVOD

Ta dokument v skladu s členom 142 finančne uredbe (FU) (1) predstavlja poročilo o upravljanju proračuna in finančnem poslovodenju oddelka II proračuna EU (Evropski svet in Svet) za proračunsko leto 2017.

Poročilo temelji na začasnih računovodskih izkazih za leto 2017, ugotovitvah iz letnih poročil o dejavnostih, ki jih pripravijo odredbodajalci Sveta, in informacijah o izvrševanju proračuna iz finančnega sistema Sveta.

V poglavju 2 tega poročila je povzet okvir, določen za proračunsko leto 2017. V poglavju 3 je podan splošni pregled izvrševanja proračunskih sredstev, ki so bila na voljo v letu 2017.

V prilogi pa je predstavljeno izvrševanje proračuna za leto 2017 po proračunskih vrsticah.

2. CILJI IN PRORAČUN ZA PRORAČUNSKO LETO 2017

2.1 Glavni finančni cilji

Glavni finančni cilji generalnega sekretariata Sveta (GSS) za leto 2017 so bili:

— z uspešno in učinkovito porabo finančnih sredstev zagotavljati stalno podporo predsedniku Evropskega sveta in Svetu,

— nadalje posodabljati upravo, da bi izboljšal kakovost svoje organizacije in ustrezno porabo sredstev,

— poravnati končne stroške stavbe Europa z belgijsko vlado.

2.2 Določitev proračuna Evropskega sveta in Sveta za leto 2017

2.2.1 Splošni pristop

Proračun Evropskega sveta in Sveta (v nadaljnjem besedilu: ES/S) za leto 2017 je bil določen ob upoštevanju splošnega cilja, da se za stroške, ki niso povezani s plačami, nominalno ne preseže splošne ravni proračuna za leto 2016.

Povečanja, povezana z zakonskimi ali pogodbenimi obveznostmi, ali povečanja na področjih, ki naj bi bila nepogrešljiva za ustrezno delovanje GSS, so bila izravnana s prerazporejanjem nekaterih projektov po pomembnosti in njihovim reprogramiranjem, pri čemer je bilo upoštevano izvrševanje proračuna v preteklih letih.

Kar zadeva kadrovski načrt, je GSS nadaljeval racionalizacijo organizacije in v ta namen:

— število delovnih mest v kadrovskem načrtu zmanjšal za 15 v skladu s predlogom Komisije, da se število uslužbencev v institucijah v petih letih zmanjša za 5 % (peto in zadnje leto),

— 65 delovnih mest AST (10 AST3, 40 AST2, 15 AST1) preoblikoval v 65 delovnih mest SC (15 SC3, 15 SC2 in 35 SC1) v okviru nadaljnjega posodabljanja uprave,

— dodal eno delovno mesto AD5 in eno delovno mesto AST1, da bi po navodilih Komisije upošteval novo jezikovno ureditev v zvezi s prevajanjem irščine.

2.2.2 Proračun 2017

Proračunski organ je določil, da bo skupni proračun ES/S za leto 2017 znašal 561,6 milijona EUR. To pomeni povišanje za 16,5 milijona EUR (+3,0 %) v primerjavi z letom 2016.

V kadrovskem načrtu ES/S za leto 2017 je bilo predvidenih 3 027 delovnih mest.

V tabeli 1 je povzetek proračuna za leto 2017 po posameznih kategorijah.

Tabela 1

Proračun ES/S za leto 2017 v primerjavi s proračunom za leto 2016 (po kategorijah)

(v EUR) Kategorija Proračun 2016 Proračun 2017 Sprememba 2017/2016 1 2 3 = 2/1 Kadrovski načrt 299 452 000 315 446 000 5,3 % Drugi odhodki za uslužbence 23 850 000 24 878 000 4,3 % Nepremičnine (razen nakupov) 54 768 000 57 789 000 5,5 % Računalniški sistemi 40 300 000 42 800 000 6,2 % Pohištvo 1 016 000 942 000 -7,3 % Tehnična oprema 4 034 000 3 659 000 -9,3 % Prevoz 854 000 1 048 000 22,7 % Potni stroški delegacij 17 802 000 17 802 000 0,0 % Stroški tolmačenja 82 739 000 79 816 000 -3,5 % Zasedanja in konference 6 483 000 4 984 000 -23,1 % Informiranje 8 251 000 8 285 000 0,4 % Razno 2 505 000 2 127 000 -15,1 % Rezerva 2 000 000 2 000 000 0,0 % Skupaj (razen nakupa) 544 054 000 561 576 000 3,2 % Pridobitev nepremičnin 1 000 000 — Vse skupaj 545 054 000 561 576 000 3,0 %

2.2.3 Proračun za leto 2017 in razdelek 5 finančnega okvira proračuna EU

Tabela 2 prikazuje razvoj proračuna ES/S v obdobju 2010–2017. Delež ES/S v razdelku 5 večletnega finančnega okvira se je skrčil z 8,0 % v letu 2010 na 5,7 % v letu 2017.

Tabela 2

Razvoj oddelka II proračuna EU (Evropski svet in Svet) v okviru razdelka 5 finančnega okvira v obdobju 2010–2017

(Zneski po trenutnih cenah) 2010 2011 2012 2013 2014 2015 2016 2017 Mio. EUR sprememba Mio. EUR sprememba Mio. EUR€ sprememba Mio. EUR sprememba Mio. EUR sprememba Mio. EUR sprememba Mio. EUR sprememba Mio. EUR sprememba Razdelek 5 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % 9 921 4,6 % ES/S 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % 562 3,0 % Delež ES/S v razdelku 5 8,0 % 6,9 % 6,2 % 5,8 % 6,4 % 6,3 % 5,7 % 5,7 %

Zmanjšanje v letu 2011 je predvsem rezultat prerazporeditve sredstev na ESZD, zmanjšanji v letih 2012 in 2014 pa sta povezani z znižanji sredstev za nekatere dejavnosti glede na izvrševanje proračuna v predhodnih letih in na dejanske potrebe.

3. SPLOŠNI PREGLED IZVRŠEVANJA PRORAČUNA V LETU 2017

3.1 Dejavnosti in cilji Evropskega sveta in Sveta za leto 2017

GSS v okviru poročila o finančnih dejavnostih zagotavlja informacije o svojih glavnih dejavnostih, ki so pomembne s finančnega vidika, v teh informacijah pa je opisano delovanje Evropskega sveta in Sveta med proračunskim letom. Izpostavlja tudi glavne dosežke leta.

3.1.1 Seje in zasedanja

V tabeli 3 je prikazan pregled števila sej in zasedanj, ki jih je GSS organiziral za Evropski svet in Svet v obdobju 2010–2017.

Poleg 4 290„institucionalnih“ sej in zasedanj je GSS v letu 2017 organiziral še drugih 3 030 sestankov (npr. seminarjev, informativnih sestankov in srečanj s tretjimi državami).

Tabela 3

Število sej in zasedanj v obdobju 2010–2017

2010 2011 2012 2013 2014 2015 2016 2017 Srečanja na vrhu 7 9 7 6 9 12 9 11 Zasedanja čl. 50 4 Svet 86 85 77 74 81 81 75 77 Coreper 122 135 140 140 135 138 109 105 Coreper čl. 50 22 Delovne skupine 4 127 4 373 4 480 4 164 4 016 3 471 3 569 4 039 Ad hocdelovna skupina čl. 50 32 Skupaj 4 342 4 602 4 704 4 384 4 241 3 702 3 762 4 290 Drugi sestanki 1 996 2 075 2 189 2 027 2 189 2 271 2 034 3 030 Vse skupaj 6 338 6 677 6 893 6 411 6 430 5 973 5 796 7 320

V letu 2017 se je nadaljevalo delo za utrditev pozitivnih dosežkov po krizah prejšnjih let. Eden od vidnih rezultatov tega dela je bila agenda voditeljev, ki jo je predložil predsednik Tusk, oktobra pa potrdil Evropski svet.

Skupno število sestankov, ki jih je organiziral GSS, se je v primerjavi z letom 2016 povečalo za 26 % (1 524). Glavni razlog za to je predvsem povečana dejavnost predsedstva v drugi polovici leta in ustanovitev ad hoc delovne skupine za brexit.

GSS je 5. aprila 2017 organiziral tudi konferenco „Podpora prihodnosti Sirije in širše regije“, na kateri je sodelovalo 54 držav in 26 mednarodnih organizacij, ki so razpravljale o razmerah v Siriji in posledicah krize za regijo. Dogodek, ki je zahteval znatne varnostne in logistične vire ter precejšnja diplomatska prizadevanja, je bil organiziran skupaj z generalnim direktoratom Evropske komisije za sosedstvo.

Poleg tega je 24. novembra 2017 potekal peti vrh vzhodnega partnerstva. Udeležile so se ga države članice EU ter Armenija, Azerbajdžan, Belorusija, Gruzija, Republika Moldavija in Ukrajina. Voditelji držav in vlad so razpravljali o tem, kako bi lahko še okrepili sodelovanje na štirih prednostnih področjih, ki so bila določena na prejšnjem vrhu v Rigi, in sicer močnejše gospodarstvo, uprava, povezljivost in družba.

GSS je lahko zapolnil povečano potrebo po sestankih tako, da je izkoristil večjo razpoložljivost sejnih sob v stavbi Europa, v kateri od leta 2017 potekajo vse vrste sestankov, ne le srečanja na visoki ravni.

3.1.2 Zakonodajne dejavnosti

Drugi količinski kazalnik dejavnosti je število pravnih aktov, ki so bili objavljeni v Uradnem listu (UL) (tabela 4). V letu 2017 je bilo takšnih aktov 1 187. Vedeti je treba, da je objava pravnih aktov v UL zadnji korak v zakonodajnem postopku.

Tabela 4

Število objavljenih pravnih aktov v obdobju 2010–2017

2010 2011 2012 2013 2014 2015 2016 2017 V UL objavljeni pravni akti 825 986 958 1 132 1 437 1 412 1 259 1 187

Zaradi programa Evropske komisije za poenostavitev na področju zakonodaje je število pravnih aktov rahlo upadlo. Zaradi dolgotrajnih zakonodajnih postopkov naj bi bil ta učinek po pričakovanjih vidnejši v prihodnjih letih.

3.1.3 Posodabljanje uprave

GSS si je tudi v letu 2017 prizadeval izboljšati kakovost in učinkovitost notranje organizacije.

Napredek pri izvajanju akcijskega načrta

GSS je v letu 2017 še naprej izvajal Akcijski načrt za bolj dinamičen, fleksibilen in sodelovalen GSS, ki ga je generalni sekretar predstavil 27. septembra 2016 in v katerem je določenih pet prednostnih nalog GSS:

— učinkovita uprava za predsednika Evropskega sveta in Evropski svet,

— boljša in bolj usklajena podpora Svetu in njegovim predsedstvom,

— boljša notranja in zunanja komunikacija ter obveščanje,

— vlaganje v ljudi in upravljanje ter

— uporaba tehnologije za izboljšanje dela GSS.

Glavni dosežki v zvezi z akcijskim načrtom leta 2017 so:

— dostop do brezžične internetne povezave Wifi v vseh stavbah GSS,

— nadaljnja digitalizacija storitev za različne sestave Sveta in predsedstva (med drugim novo digitalno orodje za upravljanje delegiranih aktov),

— strategija GSS za zunanje komuniciranje,

— posodabljanje uprave (med drugim s strategijo za enake možnosti 2017–2020 in novim pristopom „uporabe virov za naloge“).

3.1.4 Uresničevanje ciljev v letu 2017

Uresničevanje ciljev, določenih za proračunsko leto 2017, lahko povzamemo na naslednji način:

— Kadrovski načrt GSS je v letu 2017 zaposlil 111 uradnikov (84 stalnih uradnikov in 27 začasnih uslužbencev). V tem letu je 151 uradnikov (124 stalnih uradnikov in 27 začasnih uslužbencev) zapustilo Svet, s čimer se je neto število zasedenih delovnih mest v kadrovskem načrtu ES/S zmanjšalo za 40. V okviru zmanjšanja števila uslužbencev za 5 % v petih letih se je število mest v kadrovskem načrtu skrčilo za 15. 2017 je bilo zadnje leto tega procesa zmanjševanja.

— Finančno poslovodenje GSS si je tudi v letu 2017 prizadeval za izboljšanje svojega finančnega poslovodenja in finančnih rezultatov. V letu 2017 je bilo izvedenih več izboljšav korporativnega finančnega upravljanja, kot so: — jeseni 2017 je bilo načrtovanje proračuna GSS usklajeno na centralni ravni; sedaj v istem okviru, ki temelji na dejavnostih (projekti, programi in ponavljajoče se dejavnosti), obsega večletno načrtovanje dejavnosti in proračuna, načrte za odhodke in predlog proračuna, — pripravljen je bil predlog o sprejetju organizacijskega okvira za vodenje projektov, v skladu s katerim naj bi določili skupna načela, da bi omogočili čezsektorske projekte in ustanavljanje projektnih skupin, — postopek javnega naročanja je bil še izboljšan (uvedba delovnega postopka brez papirja za odobritev sklepov o oddaji naročila neposredno v SAP), — praktični vodnik in notranja pravila Odbora za ocenjevanje projektov ter njegove predloge so bili pregledani, potem ko je generalni sekretar januarja 2017 sprejel sklep o poenostavitvi okvira tega odbora, — ponovno so bile aktivirane mreže za finančne agente, ponudba usposabljanj pa izboljšana s pripravo specializiranih tečajev. V okviru izboljšanja likvidnostnega stanja evropskih podjetij je GSS v letu 2017 račune plačeval povprečno v roku 22 dni, pri čemer je skrajni rok za plačilo 30 koledarskih dni (Direktiva 2011/7/EU Evropskega parlamenta in Sveta (2)).

— Stavbna politika Po začasnem prevzemu stavbe Europa 30. junija 2016 so se delegacije in del služb GSS vanjo preselili januarja 2017. Belgijska država in generalni sekretariat Sveta sta se 14. julija 2017 dogovorila o končni ceni projekta. Končni sporazum naj bi bil podpisan leta 2018.

3.2 Prihodki

V tabeli 5 je prikazan splošni rezultat v zvezi s prihodki v letu 2017. Izraz „izterjatvene pravice za leto 2016“ se nanaša na naloge za izterjavo iz leta 2016, pri katerih so bili zneski izterjani šele leta 2017, izraz „izterjatvene pravice za leto 2017“ pa pomeni izterjave, ki so bile začete leta 2017.

Tabela 5

Pregled prihodkov v proračunu za leto 2017

(v EUR) Poglavje Izterjatvene pravice 2016 Izterjani prihodki iz leta 2016 Izterjatvene pravice 2017 Izterjani prihodki iz leta 2017 Izterjatvene pravice skupaj 2016+2017 Izterjano skupaj 2016+2017 Za izterjavo v letu 2018 1 2 3 4 5=1+3 6=2+4 7=5-6 4 0 Odbitki od davka na plače osebja 0 0 29 422 088 29 422 088 29 422 088 29 422 088 0 4 1 Prispevki za pokojninsko zavarovanje 328 171 106 285 25 227 881 25 226 332 25 556 053 25 332 617 223 436 5 0 Prihodki od prodaje premičnin in nepremičnin 27 301 1 560 9 031 7 860 36 332 9 420 26 913 5 1 Prihodki od najemnin in oddajanja 49 238 49 238 413 381 379 084 462 619 428 322 34 297 5 2 Prihodki od naložb ali danih posojil, bančnih in drugih obresti 0 0 3 308 3 308 3 308 3 308 0 5 5 Prihodki od opravljenih storitev in del 37 329 37 329 903 420 798 966 940 750 836 295 104 455 5 5 Prihodki od opravljenih storitev in del (ESZD) 100 000 100 000 130 908 30 908 230 908 130 908 100 000 5 7 Drugi prispevki in vračila v zvezi z upravnim poslovanjem 930 459 754 811 21 561 141 20 194 792 22 491 599 20 949 603 1 541 997 5 8 Razna nadomestila 10 604 10 604 13 590 13 590 24 194 24 194 0 5 8 Razna nadomestila (ESZD) 0 0 0 0 0 5 9 Drugi prihodki iz upravnega poslovodenja 0 0 0 0 0 0 0 6 3 Prispevki v okviru posebnih sporazumov 0 0 1 193 818 1 183 883 1 193 818 1 183 883 9 935 7 0 Zamudne obresti 0 0 73 73 73 73 0 9 0 Razni prihodki 0 0 13 13 13 13 0 Skupaj 1 483 103 1 059 827 78 878 653 77 260 897 80 361 756 78 320 724 2 041 033

Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je v letu 2017 znašal 80,4 milijona EUR. V proračunskem letu je bilo od tega zneska izterjanih 78,3 milijona EUR, 2,0 milijona EUR pa bo izterjanih v letu 2018.

Večina vseh izterjanih prihodkov v letu 2017 (70 % ali 54,8 milijona EUR od 78,3 milijona EUR) zadeva davke, dajatve in pristojbine Skupnosti, ki so jih prispevali zaposleni na GSS. Od tega je 29,4 milijona EUR odbitkov od davka na plače osebja, pri 25,3 milijona EUR pa gre za prispevke in prenose pokojninskih pravic v pokojninsko zavarovanje.

Preostanek, tj. 30 % (23,6 milijona EUR), izhaja iz različnega upravnega poslovanja. Ta znesek izvira predvsem iz naslednjega:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihovih prijav za leto 2016 oziroma za leto 2017 (0,3 milijona EUR oziroma 11,2 milijona EUR, poglavje 5 7),

— izterjatve plačil, ki so jih dolgovale države članice, ker so zahtevale dodatno tolmačenje v nekatere jezike (7 milijonov EUR, poglavje 5 7),

— prispevkov za upravne stroške v okviru schengenskega pravnega reda v zvezi z Islandijo in Norveško (1,2 milijona EUR, poglavje 6 3),

— prispevkov drugih institucij in plačil s strani uradnikov Sveta za vrtec Sveta (0,9 milijona EUR) (poglavje 5 7),

— plačil s strani Sodišča, Računskega sodišča in Evropskega univerzitetnega inštituta v Firencah kot njihovih prispevkov k finančnemu sistemu, ki je skupen tem institucijam in Svetu (0,5 milijona EUR, poglavje 5 7),

— prerazporeditev sredstev z ESZD na Svet kot vnaprejšnjega povračila stroškov, povezanih z organizacijo bruseljske konference o Siriji (0,4 milijona EUR, poglavje 5 5),

— prihodkov od povračila pravnih stroškov v zadevah, ki jih je iztožil Svet, in povračil škode, izplačanih Svetu (0,3 milijona EUR, poglavje 5 7),

— prerazporeditev sredstev z ESZD na Svet kot predplačila za storitve, ki jih je GSS opravil za ESZD (0,3 milijona EUR, poglavje 5 5) ter

— prihodkov od najema prostorov ter povračil v zvezi z njimi, med drugim dela najemnine, ki ga za informacijsko točko EU v Bruslju plačuje Komisija (0,3 milijona EUR, poglavje 5 1).

3.3 Odhodki v letu 2017

3.3.1 Sprememba proračuna v letu 2017

V proračunskem letu 2017 so bila proračunska sredstva večkrat prerazporejena. V tabeli 6 so navedeni sklepi, na podlagi katerih je prišlo do sprememb proračunskih sredstev v obdobju 2010–2017.

Tabela 6

Število sprememb proračuna po vrsti spremembe v obdobju 2010–2017

Sprememba Vrsta Pravna podlaga 2010 2011 2012 2013 2014 2015 2016 2017 Sprememba proračuna Člen 41 FU 0 0 0 0 0 0 0 0 Prerazporeditev B Člen 25 FU 47 23 23 22 32 27 31 45 Prerazporeditev C Člen 25 FU 2 2 2 2 2 2 2 1 Prerazporeditev D Člen 27 FU 0 0 0 0 0 0 0 0 Skupaj 49 25 25 24 34 29 33 46

V letu 2017 je bila izvedena ena prerazporeditev C, o kateri je bilo treba obvestiti proračunski organ (v skladu s členom 25 finančne uredbe), in sicer:

— prerazporeditev C1 v višini 5 400 000 EUR z dne 21. novembra 2017 za: — financiranje neporavnanega zneska nakupa stavbe Europa in štirih sosednjih zemljišč (5 400 000 EUR).

S 45 prerazporeditvami B na podlagi člena 25(4) FU je bil na notranji ravni spremenjen proračun ES/S v letu 2017.

V tabeli 7 so prikazane proračunske vrstice, ki so bile v letu 2017 zaradi različnih prerazporeditev znatno (3) spremenjene.

Tabela 7

Proračunske vrstice, v katerih je v letu 2017 prišlo do znatnih prerazporeditev

(v EUR) Postavka Razdelek Prvotni proračun 2017 Prerazporeditve Končne odobritve Razlika 1 1 0 0 Osnovne plače 236 814 000 -1 330 000 235 484 000 -1 % 1 1 0 2 Pravice iz kadrovskih predpisov 59 571 000 930 000 60 501 000 2 % 1 1 0 3 Socialno zavarovanje 9 452 000 400 000 9 852 000 4 % 1 2 0 3 Zunanje storitve 2 498 000 - 495 800 2 002 200 -20 % 1 2 0 4 Dodatne storitve za prevajalsko službo 200 000 492 800 692 800 246 % 2 0 0 2 Pridobitev nepremičnin 8 884 000 8 884 000 2 0 0 3 Opremljanje 10 618 000 -1 836 000 8 782 000 -17 % 2 0 0 4 Storitve varovanja 2 830 000 -1 625 000 1 205 000 -57 % 2 0 1 0 Čiščenje in vzdrževanje 19 057 000 -1 129 000 17 928 000 -6 % 2 0 1 1 Voda, plin, elektrika in ogrevanje 4 974 000 -1 899 000 3 075 000 -38 % 2 0 1 2 Varnost in nadzor stavb 16 815 000 1 382 000 18 197 000 8 % 2 1 0 0 Nabava strojne in programske opreme 12 262 000 -1 231 244 11 030 756 -10 % 2 1 0 1 Zunanje storitve za računalniške sisteme 21 850 000 2 117 599 23 967 599 10 % 2 1 0 2 Vzdrževanje in popravilo strojne in programske opreme 7 156 000 -1 494 803 5 661 197 -21 % 2 1 0 3 Telekomunikacije 1 532 000 - 291 552 1 240 448 -19 % 2 1 2 0 Nakup in zamenjava tehnične opreme 2 635 000 - 263 415 2 371 585 -10 % 2 1 2 1 Zunanje storitve za delovanje in izgradnjo teh. naprav in opreme 78 000 341 989 419 989 438 % 2 2 0 0 Potni stroški delegacij 17 802 000 7 215 502 25 017 502 41 % 2 2 0 2 Stroški tolmačenja 79 816 000 -10 115 502 69 700 498 -13 % 2 2 1 0 Izdatki za dokumentacijo in knjižnico 2 000 000 296 000 2 296 000 15 % 2 2 1 1 Uradni list 3 500 000 -1 046 000 2 454 000 -30 % 2 2 1 3 Informiranje in javne prireditve 2 535 000 850 000 3 385 000 34 %

3.3.2 Pregled izvrševanja proračuna v obdobju 2010–2017

V zadnjih osmih letih je bila skupna stopnja izvrševanja proračuna ES/S v povprečju 91,9-odstotna (glej grafikon 1). Ta stopnja se nanaša na obveznosti, prevzete med proračunskim letom, iz razpoložljivega odobrenega proračuna.

Delež dejanskih letnih plačil med letoma 2010 in 2017 je znašal v povprečju 82,7 % proračuna. Razlika med skupno stopnjo izvrševanja in plačili v danem letu (tj. neplačane obveznosti) je bila v skladu s členom 13(4) finančne uredbe prenesena za plačila v naslednjem proračunskem letu.

Grafikon 1

Splošna stopnja izvrševanja proračuna v obdobju 2010–2017

Prenesena sredstva se delijo na dve glavni kategoriji: delovanje GSS in nepremičnine. Prva zadeva obveznosti, za katere so bile pogodbe pravilno sklenjene pred zaključkom proračunskega leta, vendar zanje blago še ni bilo dobavljeno in/ali do konca leta niso bili prejeti nobeni računi.

Druga kategorija se nanaša na nakupe nepremičnin, kot so LEX, vrtec in stavba Europa, ki jih je opravil GSS. GSS je v zadnjih nekaj letih za financiranje teh nakupov lahko uporabil prihranke, nastale pri izvrševanju proračuna.

V letu 2017 so obveznosti, rezervirane za nakup stavbe Europa, znašale 8,8 milijona EUR. Ta znesek je bil zaradi prevzema dejanske obveznosti prenesen v leto 2018.

3.3.3 Izvrševanje odobritev po kategorijah v letu 2017

Analiza odhodkov v letu 2017 je prikazana v štirinajstih odhodkovnih kategorijah.

Tabela 8 vsebuje primerjavo med končnim proračunom po prerazporeditvah (stolpec 2) in realizacijo proračuna glede na prevzete obveznosti (stolpec 3). Razlika med končnim proračunom in odobritvami, za katere so bile prevzete obveznosti, ustreza zneskom, ki v letu 2017 niso bili uporabljeni in so bili torej razveljavljeni.

Tabela 8

Pregled izvrševanja proračuna za leto 2017 (po kategorijah)

(v EUR) Kategorija Proračun 2017 (prvotni) Proračun 2017 (končni (4)) Obveznosti (5) Realizacija Razveljavljene odobritve 1 2 3 4=3/2 5=2-3 Kadrovski načrt 315 446 000 315 446 000 303 484 264 96,2 % 11 961 736 Drugi odhodki za uslužbence 24 878 000 24 878 000 22 529 419 90,6 % 2 348 581 Nepremičnine (razen nakupov) 57 789 000 52 705 000 51 414 847 97,6 % 1 290 153 Računalniški sistemi 42 800 000 41 900 000 41 466 017 99,0 % 433 983 Pohištvo 942 000 942 000 741 630 78,7 % 200 370 Tehnična oprema (5) 3 659 000 3 659 000 3 532 203 96,5 % 126 797 Prevoz 1 048 000 1 048 000 1 021 465 97,5 % 26 535 Potni stroški delegacij 17 802 000 25 017 502 13 472 729 53,9 % 11 544 773 Stroški tolmačenja 79 816 000 69 700 498 66 521 325 95,4 % 3 179 173 Zasedanja in konference 4 984 000 4 984 000 4 523 108 90,8 % 460 892 Informiranje 8 285 000 8 285 000 7 847 588 94,7 % 437 412 Razno 2 127 000 2 127 000 1 111 878 52,3 % 1 015 122 Rezerva 2 000 000 2 000 000 0 0,0 % 2 000 000 Skupaj (razen nakupa) 561 576 000 552 692 000 517 666 473 93,7 % 35 025 527 Pridobitev nepremičnin — 8 884 000 8 883 738 100,0 % 262 Vse skupaj 561 576 000 561 576 000 526 550 211 93,8 % 35 025 789

Splošna stopnja izvrševanja proračuna za leto 2017 je 93,8-odstotna (+1,9 % nad povprečjem zadnjih osmih let). Razliko med končnim proračunom in proračunskim izvrševanjem je mogoče pojasniti tako:

— skupna neporabljena sredstva v kategoriji „Kadrovski načrt“ znašajo 11,9 milijona EUR. Ta neporabljena sredstva so predvsem posledica manjših potreb za osnovne plače (5,9 milijona EUR) in dejstva, da ni bilo treba uporabiti začasnih odobritev (2,8 milijona EUR). Delno so neporabljena sredstva za plače povezana z neto zmanjšanjem števila zasedenih delovnih mest v kadrovskem načrtu ES/S za 40. Drugi elementi, ki so razlog za neporabljena sredstva, so manjša potreba po raznih pravicah iz kadrovskih predpisov (2,2 milijona EUR) in manjši odhodki za socialno varnost (0,5 milijona EUR) ter za nadurno delo (0,5 milijona EUR),

— v kategoriji drugih odhodkov za uslužbence je 57 % neporabljenih sredstev (1,3 milijona od skupno 2,3 milijona EUR) povezanih z manjšim številom plačil za pogodbene delavce, napotene nacionalne strokovnjake in druge zunanje storitve. Zaradi nižjih izdatkov, povezanih s službenimi potovanji, je bilo prihranjenih 0,4 milijona EUR. Zaradi neporabljenih sredstev iz proračuna za potovanja predsednika Evropskega sveta in zadevnih nadomestil za potne stroške je nastal prihranek v višini 0,4 milijona EUR. Preostalih 0,2 milijona EUR je večinoma povezanih z manjšimi prihranki na področju zdravstvene in socialne službe,

— v okviru skupnih odhodkov za stavbe je bilo prihranjenih 1,3 milijona EUR. Od tega zneska je bilo 0,9 milijona EUR prihranjenih zaradi nižjih stroškov za varovanje in nadzor stavb ter za njihovo vzdrževanje in čiščenje ter porabo vode, plina in elektrike. Preostalih 0,4 milijona EUR je rezultat prihranka pri nekaterih delih v zvezi z opremo, instalacijami in varnostjo,

— stopnja izvrševanja proračuna na področju IT je bila skoraj 100-odstotna. Neporabljena sredstva v višini 0,4 milijona EUR so predvsem posledica nižje stopnje izvrševanja pri nakupu opreme in programske opreme,

— neporabljena sredstva v višini 0,2 milijona EUR za pohištvo so povezana predvsem z odložitvijo nakupa pohištva za nekatere sejne sobe v stavbi Justus Lipsius, za katere so bila v letu 2017 predvidena obnovitvena dela, ki so bila na koncu odložena,

— prihranki v višini 0,1 milijona EUR za tehnično opremo so zlasti posledica manjše potrebe po varnostnih napravah,

— stopnja izvrševanja proračuna na področju prevoza je bila skoraj 100-odstotna,

— pri potnih stroških delegacij je bilo prihranjenih 11,5 milijona EUR. Po prerazporeditvah je bilo za tovrstne stroške na voljo 25,0 milijonov EUR. Prvotni proračun je znašal 17,8 milijona EUR, vanj pa je bilo prenesenih 8,9 milijona EUR iz prihrankov pri nekaterih sredstvih za tolmačenje. Po drugi strani je bilo med letom prenesenih 1,7 milijona EUR za financiranje dodatnega tolmačenja v nekaterih jezikih. Ker pa so države članice morale vrniti neporabljene zneske iz preteklih let, so v proračunu za leto 2017 prevzete obveznosti za prihodnja plačila znašale samo 13,5 milijona EUR,

— neporabljena proračunska sredstva za tolmačenje znašajo 3,2 milijona EUR. Opozoriti je treba, da so ta neporabljena sredstva končni rezultat prenosa 8,9 milijona EUR iz sredstev za tolmačenje v sredstva za potne stroške delegacij (6) ter prenosa 2,9 milijona EUR za končno plačilo za stavbo Europa. V končni rezultat je vključenih tudi 1,7 milijona EUR, ki so bili iz nekaterih sredstev za potne stroške vrnjeni v sredstva za kritje dodatnega tolmačenja v nekaterih jezikih,

— znesek 0,2 milijona EUR od skupaj 0,5 milijona EUR neporabljenih sredstev za organizacijo zasedanj in konferenc odraža obseg gostinskih storitev, ki je bil v letu 2017 manjši, kot je bilo predvideno v proračunu. Manjše potrebe za posebne potne stroške so omogočile dodatni prihranek v višini 0,2 milijona EUR. Manjše potrebe po najemu zunanjih prostorov za konference in sestanke ter nižji stroški za akreditacije pa so omogočili prihranek v višini 0,1 milijona EUR,

— stopnja izvrševanja proračunskih sredstev v kategoriji „Informiranje“ je bila 94,7-odstotna, kar je omogočilo prihranek v višini 0,4 milijona EUR. Ta znesek v glavnem ustreza manjšemu obsegu zakonodajnih in drugih pravnih aktov, objavljenih leta 2017 v Uradnem listu,

— v kategoriji „Razno“ je neporabljena sredstva v višini 1,0 milijona EUR mogoče pojasniti predvsem z nižjimi izdatki na področju pravnih stroškov (0,9 milijona EUR), saj je bilo število protidampinških zadev, priglašenih Svetu, manjše od predvidenega; preostali znesek 0,1 milijona EUR pa je povezan z manjšimi potrebami po uniformah ter pisarniškem materialu, papirju, študijah in poštnih stroških.

3.4 Prenesena proračunska sredstva

3.4.1 Proračunska sredstva, avtomatsko prenesena iz leta 2016 v leto 2017

Iz tabele 9 je razvidno, da je bilo iz leta 2016 v leto 2017 prenesenih 62,3 milijona EUR.

Tabela 9

Izvrševanje proračunskih sredstev, prenesenih iz leta 2016 v leto 2017 (po kategorijah)

(v EUR) Kategorija Proračunska sredstva, prenesena iz leta 2016 Plačila 2017 Realizacija Razveljavljene odobritve 1 2 3=2/1 4=1-2 Kadrovski načrt 425 000 244 208 57,5 % 180 792 Drugi odhodki za uslužbence 1 769 152 1 539 049 87,0 % 230 102 Nepremičnine 12 907 800 10 238 750 79,3 % 2 669 050 Računalniški sistemi 20 127 797 19 234 814 95,6 % 892 983 Pohištvo 577 836 561 243 97,1 % 16 593 Tehnična oprema 2 302 474 2 152 707 93,5 % 149 767 Prevoz 295 754 226 689 76,6 % 69 065 Potni stroški delegacij — — — Stroški tolmačenja 10 024 525 9 160 725 91,4 % 863 800 Zasedanja in konference 536 958 424 241 79,0 % 112 717 Informiranje 1 995 546 1 870 237 93,7 % 125 309 Razno 11 362 114 11 304 705 99,5 % 57 409 Rezerva — — — Skupaj 62 324 956 56 957 368 91,4 % 5 367 588

Stopnja izvrševanja proračunskih sredstev, prenesenih iz leta 2016, je bila 91,4-odstotna. Glavna razloga za tako izvrševanje sta:

— gradnje/blago/storitve, ki jih je GSS naročil prejšnje leto, delno ali sploh niso bili zagotovljeni, ter

— neprejeti računi za gradnje/blago/storitve. Treba je opozoriti, da to nedvomno pomeni proračunsko obremenitev za prihodnje proračunsko leto, saj bo treba zaradi teh poslov v letu 2018 vnesti nove obveznosti.

3.4.2 Proračunska sredstva, prenesena iz leta 2017 v leto 2018

Proračunska sredstva, prenesena iz leta 2017 v leto 2018, znašajo skupno 60,6 milijona EUR.

Tabela 10

Proračunska sredstva, prenesena iz leta 2017 v leto 2018 (po kategorijah)

(v EUR) Kategorija Proračun 2017 (prvotni) Proračun 2017 (končni (7)) Obveznosti (8) Plačila 2017 Proračunska sredstva, prenesena v leto 2018 (8) Stopnja prenosa 1 2 3 4 4 5=4/3 Kadrovski načrt 315 446 000 315 446 000 303 484 264 303 118 118 366 146 0,1 % Drugi odhodki za uslužbence 24 878 000 24 878 000 22 529 419 19 589 939 2 939 481 13,0 % Nepremičnine 57 789 000 52 705 000 51 414 847 35 984 828 15 430 019 30,0 % Računalniški sistemi 42 800 000 41 900 000 41 466 017 21 463 684 20 002 333 48,2 % Pohištvo 942 000 942 000 741 630 418 041 323 588 43,6 % Tehnična oprema 3 659 000 3 659 000 3 532 203 2 042 449 1 489 754 42,2 % Promet 1 048 000 1 048 000 1 021 465 580 592 440 873 43,2 % Potni stroški delegacij 17 802 000 25 017 502 13 472 729 13 472 729 0 0,0 % Stroški tolmačenja 79 816 000 69 700 498 66 521 325 59 610 462 6 910 863 10,4 % Zasedanja in konference 4 984 000 4 984 000 4 523 108 3 645 570 877 538 19,4 % Informiranje 8 285 000 8 285 000 7 847 588 5 466 992 2 380 596 30,3 % Razno 2 127 000 2 127 000 1 111 878 580 634 531 245 47,8 % Rezerva 2 000 000 2 000 000 — — — — Skupaj (razen nakupa) 561 576 000 552 692 000 517 666 473 465 974 036 51 692 437 10,0 % Pridobitev nepremičnin — 8 884 000 8 883 738 8 883 738 100,0 % Vse skupaj 561 576 000 561 576 000 526 550 211 465 974 036 60 576 175 11,5 %

Iz leta 2017 v leto 2018 so bili preneseni predvsem zneski iz naslednjih kategorij:

— 20,0 milijona EUR iz kategorije „Računalniški sistemi“, od tega 13,1 milijona EUR v zvezi z zunanjimi storitvami, 5,4 milijona EUR za strojno in programsko opremo, 0,7 milijona EUR za telekomunikacije ter 0,8 milijona EUR za storitve in vzdrževanje na področju IT,

— 15,4 milijona EUR iz kategorije „Nepremičnine“, od tega 6,1 milijona EUR za razno opremljanje, 4,4 milijona EUR za čiščenje in vzdrževanje, 2,5 milijona EUR za varnost in preventivo, 1,0 milijona EUR za elektriko, vodo, plin in ogrevanje skupaj, 0,9 milijona EUR za varovanje ter 0,5 milijona EUR drugih odhodkov v zvezi z nepremičninami, npr. študije in revizije v zvezi z nepremičninami,

— 8,9 milijona EUR iz kategorije „Pridobitev nepremičnin“ za kritje končnega plačila za stavbo Europa (od tega 8,8 milijona EUR prenesenih s sklepom),

— 6,9 milijona EUR za kritje stroškov tolmačenja, ki je bilo zagotovljeno novembra in decembra 2017, a bo zanj končni račun prišel leta 2018,

— 2,9 milijona EUR iz kategorije „Drugi odhodki za uslužbence“, zlasti za zunanje storitve (1 milijon EUR), usposabljanje (1 milijon EUR), zdravstveno službo in vrtce (0,5 milijona EUR), misije (0,3 milijona EUR) ter podporne ukrepe za pomoč osebju (0,1 milijona EUR).

— 2,4 milijona EUR v zvezi z odhodki iz kategorije „Informiranje“, od tega 1,6 milijona EUR za informiranje in javne prireditve ter publikacije Sveta, 0,8 milijona EUR pa za izdatke za dokumentacijo in knjižnico,

— 1,5 milijona EUR iz kategorije „Tehnična oprema“, od katerih 0,6 milijona EUR za nakup in vzdrževanje konferenčne opreme, 0,6 milijona EUR za nakup in vzdrževanje avdiovizualne opreme za tiskovni urad, 0,1 milijona EUR za nakup in vzdrževanje opreme za restavracije in menze, 0,1 milijona EUR za varnostno opremo in 0,1 milijona EUR za drugo opremo,

— 0,8 milijona EUR iz kategorije „Zasedanja in konference“, večinoma v zvezi z nedospelimi računi za organizacijo zasedanj oz. sej Sveta in Evropskega sveta v letu 2017,

— 0,3 milijona EUR za pohištvo na podlagi izdanih nalogov za pohištvo za nekatere pisarne in dodatni nakup, da bi zadostili potrebam Sveta še pred podpisom nove okvirne pogodbe.

3.4.3 Na sklepu temelječ prenos proračunskih sredstev iz leta 2016 v leto 2017

Iz tabele 11 je razvidno, da je bilo s sklepom iz leta 2016 v leto 2017 prenesenih 0,3 milijona EUR v skladu z določbami člena 13(2) finančne uredbe in členom 4 pravil uporabe.

Tabela 11

Na sklepu temelječ prenos proračunskih sredstev iz leta 2016 v leto 2017 (po kategorijah)

(v EUR) Kategorija Na sklepu temelječ prenos proračunskih sredstev iz 2016 Obveznosti 2017 Realizacija Razveljavljene odobritve Plačila 2017 Preneseno za plačilo v leto 2018 1 2 3=2/1 4=1-2 5 6=2-4 Tehnična oprema 350 000 330 991 94,6 % 19 009 0 330 991 Skupaj ES/S 350 000 330 991 94,6 % 19 009 0 330 991

Znesek se nanaša na zamenjavo opreme v stavbi Europa (tehnična oprema), ki jo je oktobra 2016 poškodovala voda. Zaradi negotovosti v zvezi z odškodnino in ob upoštevanju, da naj bi šele februarja 2017 izvedeli, kakšen natančno naj bi bil znesek, potreben za zamenjavo opreme, leta 2016 ni bilo mogoče podpisati naloga za nakup.

Stopnja izvrševanja prenesenih proračunskih sredstev je bila 94,6-odstotna. Ta znesek je bil v celoti prenesen za plačilo v leto 2018.

3.4.4 Na sklepu temelječ prenos proračunskih sredstev iz leta 2015 v leto 2016 za plačilo v letu 2017

Proračunska sredstva, ki so bila s sklepom prenesena iz leta 2015 v leto 2016 in za katera so bile v letu 2016 ustrezno prevzete obveznosti, ki pa niso bile plačane, so bile prenesene za plačilo v leto 2017. Iz tabele 12 je razvidno, da je bil prenesen znesek za plačilo 0,2 milijona EUR.

Tabela 12

Na sklepu temelječ prenos proračunskih sredstev iz leta 2015 v leto 2016 za plačilo v letu 2017 (po kategorijah)

(v EUR) Kategorija Preneseno za plačilo iz leta 2016 Plačila 2017 Realizacija Razveljavljene odobritve 1 2 3=2/1 4=1-2 Pohištvo 155 490 142 835 91,9 % 12 655 Tehnična oprema 57 045 44 030 77,2 % 13 015 Skupaj ES/S 212 535 186 865 87,9 % 25 670

Stopnja izvrševanja proračunskih sredstev, prenesenih iz leta 2016, je bila 87,9-odstotna. Glavni razlog za znesek, povezan z razveljavljenimi odobritvami, je, da določeno blago, ki ga je GSS naročil v predhodnem letu, ni bilo dobavljeno, nekatere storitve pa so bile na koncu manj drage (dobava pohištva in tehnične opreme).

3.5 Namenski prejemki

3.5.1 Namenski prejemki, nastali pred letom 2017

Namenski prejemki, nastali pred letom 2017, so skupaj znašali 23,3 milijona EUR.

Tabela 13

Izvrševanje namenskih prejemkov, nastalih pred letom 2017 (po kategorijah)

(v EUR) Kategorija Namenski prejemki pred letom 2017 Obveznosti 2017 Plačila 2017 Realizacija Razveljavljeni namenski prejemki 1 2 3 4=2/1 4=1-2 Kadrovski načrt 1 342 422 1 342 422 1 342 422 100,0 % — Drugi odhodki za uslužbence 1 261 407 1 229 382 1 219 019 97,5 % 32 025 Nepremičnine 1 390 878 1 386 624 1 237 545 99,7 % 4 255 Računalniški sistemi 1 638 750 1 634 428 1 634 425 99,7 % 4 322 Pohištvo — — — — Tehnična oprema 303 193 289 261 259 705 95,4 % 13 932 Prevoz 17 754 17 685 15 906 99,6 % 68 Potni stroški delegacij 11 544 777 11 544 777 11 544 777 100,0 % — Stroški tolmačenja 4 938 885 4 938 885 4 938 885 100,0 % — Zasedanja in konference 324 833 324 644 319 114 99,9 % 189 Informiranje 119 830 100 648 100 648 84,0 % 19 182 Razno 447 501 447 437 408 664 100,0 % 64 Skupaj ES/S 23 330 231 23 256 193 23 021 111 99,7 % 74 038 Sporazumi o ravni storitev z ESZD 117 804 106 465 88 939 90,4 % 11 339 Vse skupaj 23 448 035 23 362 658 23 110 050 99,6 % 85 377

Namenski prejemki v zvezi z dejavnostmi GSS so skupaj znašali 23,4 milijona EUR, od česar so bile leta 2017 ustrezno prevzete obveznosti v višini 23,3 milijona EUR. Preostalih 0,1 milijona EUR je bilo razveljavljenih v skladu s členom 14 FU.

Drugi del namenskih prejemkov, nastalih pred letom 2017 (0,1 milijona EUR), se nanaša na zneske, ki jih je ESZD v letu 2016 prenesla na Svet za kritje stroškov storitev, ki so opredeljene v različnih sporazumih o ravni storitev, sklenjenih med obema institucijama, in jih je opravil GSS. Od zneska 0,1 milijona EUR, za katerega so bile prevzete obveznosti, je bil v letu 2017 izplačan znesek 0,09 milijona EUR.

3.5.2 Namenski prejemki, nastali pred letom 2017 in preneseni za plačilo v leto 2018

Namenski prejemki, nastali pred letom 2017, za katere so bile leta 2017 prevzete obveznosti, ki pa niso bile plačane, so bili preneseni iz leta 2017 v leto 2018 in so skupaj znašali 0,3 milijona EUR.

Tabela 14

Namenski prejemki, nastali pred letom 2017 in preneseni v leto 2018 (po kategorijah)

(v EUR) Kategorija Namenski prejemki pred letom 2017 Obveznosti 2017 Plačila 2017 Namenski prejemki, preneseni v leto 2018 Stopnja prenosa 1 2 3 4=2-3 5=4/2 Kadrovski načrt 1 342 422 1 342 422 1 342 422 — 0,0 % Drugi odhodki za uslužbence 1 261 407 1 229 382 1 219 019 10 362 0,8 % Nepremičnine 1 390 878 1 386 624 1 237 545 149 078 10,8 % Računalniški sistemi 1 638 750 1 634 428 1 634 425 3 0,0 % Pohištvo — — — — Tehnična oprema 303 193 289 261 259 705 29 555 10,2 % Prevoz 17 754 17 685 15 906 1 779 10,1 % Potni stroški delegacij 11 544 777 11 544 777 11 544 777 — 0,0 % Stroški tolmačenja 4 938 885 4 938 885 4 938 885 — 0,0 % Zasedanja in konference 324 833 324 644 319 114 5 530 1,7 % Informiranje 119 830 100 648 100 648 — 0,0 % Razno 447 501 447 437 408 664 38 773 8,7 % Skupaj ES/S 23 330 231 23 256 193 23 021 111 235 082 1,0 % Sporazumi o ravni storitev z ESZD 117 804 106 465 88 939 17 526 16,5 % Vse skupaj 23 448 035 23 362 658 23 110 050 252 608 1,1 %

Preneseni zneski so večinoma iz naslednjih kategorij:

— 0,2 milijona EUR iz kategorije „Nepremičnine“, od tega 0,1 milijona EUR za opremljanje in varnost na zasedanjih v zadnjem tromesečju leta 2017, 0,1 milijona EUR pa za dobavo plina v stavbah GSS,

— 0,4 milijona EUR iz kategorije „Razno“ ustreza v glavnem stroškom sporov in pravnim stroškom.

3.5.3 Namenski prejemki, nastali v letu 2017

Namenski prejemki, nastali v letu 2017, so skupaj znašali 23,5 milijona EUR. Od tega 290 508 EUR ustreza zneskom, ki jih je ESZD prenesla na Svet.

Tabela 15

Izvrševanje namenskih prejemkov, nastalih v letu 2017 (po kategorijah)

(v EUR) Kategorija Namenski prejemki 2017 Obveznosti 2017 Plačila2017 Razpoložljivi namenski prejemki 1 2 3 4=1-3 Kadrovski načrt 1 424 860 76 021 — 1 424 860 Drugi odhodki za uslužbence 1 246 597 100 461 59 259 1 187 338 Nepremičnine 793 382 4 602 — 793 382 Računalniški sistemi 516 815 58 488 43 483 473 332 Pohištvo — — — 0 Tehnična oprema 35 344 6 244 450 34 894 Prevoz 2 747 — — 2 747 Potni stroški delegacij 11 555 185 — — 11 555 185 Stroški tolmačenja 7 042 505 — — 7 042 505 Zasedanja in konference 195 819 134 578 90 658 105 161 Informiranje 167 023 105 000 63 234 103 789 Razno 273 300 — — 273 300 Skupaj ES/S 23 253 577 485 394 257 084 22 996 493 Sporazumi o ravni storitev z ESZD 290 508 187 711 123 450 167 058 Vse skupaj 23 544 085 673 106 380 534 23 163 551

V letu 2017 so namenski prejemki, povezani z dejavnostmi GSS, znašali 23,3 milijona EUR. Med proračunskim letom so bile prevzete obveznosti v višini 0,5 milijona EUR, 23,0 milijona EUR pa je bilo prenesenih v leto 2018 v skladu s členom 14 FU.

Približno 50 % namenskih prejemkov je povezanih s potnimi stroški delegacij (11,6 milijona EUR). Znesek 7,0 milijona EUR za tolmačenje izvira iz dodatnih plačil za nekatere jezike zaradi kritja dodatnega tolmačenja v teh jezikih. Preostanek zadeva predvsem povračilo zneskov v zvezi z raznovrstnim upravnim poslovanjem Sveta.

(1) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(2) Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).

(3) Neto znesek > 250 000 EUR.

(4) Vključuje notranje prerazporeditve proračunskih sredstev.

(5) Vključuje na sklepu temelječ prenos v višini 8 787 738 EUR.

(6) GSS v skladu s Sklepom 111/07 prerazporedi 66 % neporabljenih zneskov iz sredstev za tolmačenje v sredstva za potne stroške delegatov, da se porabijo v istem proračunskem letu. V letu 2017 je bilo na ta način prerazporejenih 8,9 milijona EUR.

(7) Vključuje notranje prerazporeditve proračunskih sredstev.

(8) Vključuje na sklepu temelječ prenos v višini 8 787 738 EUR.